Novi Sad, 15.04.2025. g.

**Konkurs za izbor literarnog rada na temu**

**„USKRS U DUHU PREDAKA”**

Forum za edukaciju, saradnju, afirmaciju i podršku građanskom društvu, Novi Sad (skraćeni naziv: FESAP), u saradnji s Pokrajinskim sekretarijatom za obrazovanje, propise, upravu i nacionalne manjine – nacionalne zajednice (Sekretarijat), u okviru potprojekta „Multikulturalizam na klik” u 2025. godini, odnosno projekta „Afirmacija multikulturalizma i tolerancije u Vojvodini”, raspisuje Konkurs za podnošenje autorskih materijala na temu promovisanja multikulturalizma i unapređivanja međunacionalne tolerancije i očuvanja kulturnog identiteta etničkih zajednica u AP Vojvodini, pod nazivom **„USKRS U DUHU PREDAKA”.**

Pravo učešća imaju učenici viših razreda (od 5. do 8. razreda) osnovnih škola sa teritorije AP Vojvodine.

Na konkurs se podnosi **literarni rad** kojim se opisuje kako se čuva i neguje tradicija nacionalnih manjina u jednoj multikulturalnoj sredini.

U okviru navedene teme, autorski materijal treba da izrazi autentično lično viđenje etničke raznolikosti ili kulturnih specifičnosti etničkih zajednica iz AP Vojvodine.

Rad izrađuje jedan autor (radovi grupe autora neće se uzimati u razmatranje).

Jedan autor može podneti jedan rad na navedenom konkursu.

Uz rad, potrebno je dostaviti i prateću dokumentaciju:

* obrazac prijave;
* izjavu roditelja/staratelja autora o autorskim pravima na delu;
* potvrdu škole o statusu redovnog učenika.

**Radovi i prateća dokumentacija podnose se u elektronskom obliku**, putem aplikacije na internet strani Sekretarijata, na adresi <http://185.166.125.137/konkursi-2025-2/>.

**Prateća dokumetacija dostavlja se i u originalu, putem pošte** na adresu Foruma za edukaciju, saradnju, afirmaciju i podršku građanskom društvu:

FESAP

Poštanski pregradak 112

21101 Novi Sad

Obrasci prateće dokumentacije za učešće na konkursu mogu se preuzeti na internet stranici FESAP-a, na adresi [www.fesap.org.rs](http://www.fesap.org.rs) ili na internet stranici Sekretarijata na adresi <http://www.puma.vojvodina.gov.rs>

Rok za podnošenje radova jeste **05. maj 2025. godine**.

Selekcija pristiglih radova biće postavljena na internet prezentaciji FESAP-a i Sekretarijata, uz navođenje autora materijala.

Autorske materijale podnosilaca vrednuje i ocenjuje konkursna komisija, formirana od predstavnika FESAP-a, Sekretarijata, predstavnika obrazovnih ustanova i istaknutih pojedinaca iz oblasti teme konkursa.

Kokursna komisija sačinjava rang listu pristiglih prijava i odlučuje o dodeli nagrada.

Autori najbolje rangiranih radova nagrađuju se multimedijalnim uređajima (tri nagrade).

FESAP dodeljuje nagradu autoru na osnovu ugovora, koji se zaključuje s roditeljima/starateljima autora.

Ugovorom o nagrađivanju pobednika preciziraju se sva prava, sve obaveze i odgovornosti autora materijala, kao i FESAP-a. Ugovorom autor na FESAP i Sekretarijat prenosi prava na dalje neograničeno korišćenje materijala. Ukoliko autor nagrađenog materijala ne potpiše ugovor u propisanom roku, smatraće se da je odustao od nagrade i pripadajuća nagrada dodeliće se sledećem rangiranom autoru.

dr Ida Kabok

predsednica Upravnog odbora FESAP